VENDIM
Nr. 416, datë 8.7.2021

PËR NJË RISHPËRNDARJE FONDESH, NË BUXHETIN E MIRATUAR PËR VITIN 2021, NDËRMJET MINISTRISË SË FINANCAVE DHE EKONOMISË DHE DREJTORISË SË SHËRBIMEVE QEVERITARE

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë,”, të ndryshuar, dhe të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Drejtorisë së Shërbimeve Qeveritare, në buxhetin e miratuar për vitin 2021, t’i shtohet fondi prej 20 000 000 (njëzet milionë) lekësh, në zërin “subvencion”, për financimin e shpenzimeve funksionale deri në fund të vitit 2021.
2. Fondi prej 20 000 000 (njëzet milionë) lekësh përballohet nga buxheti i miratuar, për vitin 2021, për Ministrinë e Financave dhe Ekonomisë, në zërin “shpenzime korrente”, përkatësisht:
[bookmark: _GoBack]a) 4 000 000 (katër milionë) lekë, nga programi buxhetor 01120 “Menaxhimi i shpenzimeve publike”;
b) 5 000 000 (pesë milionë) lekë, nga programi buxhetor 01130 “Ekzekutimi i pagesave te ndryshme”;
c) 7 000 000 (shtatë milionë) lekë, nga programi buxhetor 04160 “Mbështetje për mbikëq. e tregut, infrast. e cilës. dhe pron. industr.”;
ç) 4 000 000 (katër milionë) lekë, nga programi buxhetor 04170 “Inspektimi në punë”.
3. Ngarkohen Ministria e Financave dhe Ekonomisë dhe Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë dhe botohet në Fletore Zyrtare.

